b"\n_START_ARTICLE_\nEduard Maristany i Gibert\n_START_SECTION_\nBiografia\n_START_PARAGRAPH_\nNasqu\xc3\xa9 en una fam\xc3\xadlia de gran tradici\xc3\xb3 ferrovi\xc3\xa0ria. El seu avi era Manuel Gibert i Sans havia estat president durant dues d\xc3\xa8cades de diverses companyies ferrovi\xc3\xa0ries. Primer del Ferrocarril de Barcelona a Matar\xc3\xb3 i posteriorment a Camins de Ferro de Barcelona a Fran\xc3\xa7a per Figueres_NEWLINE_El 1881 deixa l'escola, ja llicenciat, amb el t\xc3\xadtol d'enginyer entr\xc3\xa0 a treballar a Divisi\xc3\xb3 de ferrocarrils de l'Estat a Barcelona. Aquesta s'encarregava d'inspeccionar les empreses explotadores del ferrocarril. Maristany s'encarregava de la part t\xc3\xa8cnica. Havia d'estar al dia de totes les novetats en el camp ferroviari i aix\xc3\xad escrivia treballs freq\xc3\xbcentment sobre la mat\xc3\xa8ria amb una visi\xc3\xb3 molt avan\xc3\xa7ada, molts d'aquests treballs serien de refer\xc3\xa8ncia durant molts anys despr\xc3\xa9s._NEWLINE_Quatre anys m\xc3\xa9s tard, exactament l'any 1885, abandon\xc3\xa0 la Divisi\xc3\xb3 i pass\xc3\xa0 a l'empresa privada per treballar a la Companyia dels Ferrocarrils de Tarragona a Barcelona i Fran\xc3\xa7a com a Enginyer en cap de la construcci\xc3\xb3 i Estudi de noves l\xc3\xadnies._NEWLINE_En aquella \xc3\xa8poca, la TBF, despr\xc3\xa9s d'absorbir una altra companyia, tenia la concessi\xc3\xb3 de la construcci\xc3\xb3 del Directe a Saragossa. En aquest projecte una de les obres m\xc3\xa9s singulars era el t\xc3\xbanel de l'Argentera, amb m\xc3\xa9s de 4\xc2\xa0km de llargada. El t\xc3\xbanel va permetre connectar les estacions de l'Argentera i Pradell de la Teixeta travessant la Serra de Pradell. Des del 1883 s'hi estava treballant, per\xc3\xb2 els resultat eren m\xc3\xa9s aviat minsos. Des que Maristany hi va intervenir es va comen\xc3\xa7ar a treballar ininterrompudament i en tres anys va estar acabat. Per concloure la feina va escriure un detallat t\xc3\xadtol sobre l'obra, el qual posteriorment va ser l'obra de refer\xc3\xa8ncia per a la construcci\xc3\xb3 de nous t\xc3\xbanels._NEWLINE_L'any 1895 l'ascendeixen a Enginyer en cap de Vies i Obres. Aleshores ja era molt conegut i escrivia regularment treballs i estudis a la revista d'obres p\xc3\xbabliques._NEWLINE_El 1898 es produeix la fusi\xc3\xb3 entre la Companyia dels Ferrocarrils de Madrid a Saragossa i a Alacant(MSA) i la TBF, aleshores Maristany passa a ocupar la ger\xc3\xa8ncia de TBF aix\xc3\xad va passar tenir el control durant molts anys de la denominada Xarxa Catalana de la MSA._NEWLINE_El 1908 el prestigi que havia anar guanyat el portarien a la Direcci\xc3\xb3 General de tota la MSA. Aleshores es plantejava integrar la xarxa catalana(Antiga TBF encara tenia independ\xc3\xa8ncia) a la xarxa antiga, per\xc3\xb2 Maristany va voler que fos un proc\xc3\xa9s lent, el qual finalment no es produiria realment fins al 1936._NEWLINE_A partir d'assumir la presid\xc3\xa8ncia amb la seva atrafegada activitat, i els dif\xc3\xadcils equilibris econ\xc3\xb2mics de la companyia no li deixaven temps per escriure llibres._NEWLINE_Al cap de 10 anys ja s'havia fet guanyar tot l'afecte del personal de la companyia de la MSA (tal com havia passat ja amb la TBF abans). Per aix\xc3\xb2 aquests van demanar al rei un t\xc3\xadtol nobiliari que el fes recordar per un dels seus treballs d'Enginyeria m\xc3\xa9s grans. Es realitz\xc3\xa0 al 18 de juny de 1918 quan el rei Alfons XIII el nomen\xc3\xa0 Marqu\xc3\xa8s de l'Argentera._NEWLINE_Tot i estar a Madrid (el seu Domicili era a la mateixa Estaci\xc3\xb3 d'Atocha), els seus viatges a Barcelona eren freq\xc3\xbcents i mai no va deixar de banda la Xarxa Catalana._NEWLINE_Amb el temps la seva salut va anar empitjorant, curiosament al mateix moment que empitjorava la situaci\xc3\xb3 del ferrocarril, aix\xc3\xad el 1934 va demanar la jubilaci\xc3\xb3._NEWLINE_Se'n torn\xc3\xa0 amb tots els honors a la seva ciutat Barcelona, que hagu\xc3\xa9 m\xc3\xa9s tard d'abandonar a causa de la guerra civil._NEWLINE_Mor\xc3\xad el 5 de maig de 1941 als 86 anys.\n_START_SECTION_\nHonors\n_START_PARAGRAPH_\nUn carrer de Badalona paral\xc2\xb7lel a la via del tren porta el seu nom en homenatge a la seva tasca en la direcci\xc3\xb3 de la construcci\xc3\xb3 de la xarxa ferrovi\xc3\xa0ria catalana."